Septembri lõpus on Eesti jalgpalli rahvuskoondist ees ootamas hooaja kõige tähtsamad mängud. 23. septembril kohtutakse kodus Maltaga ning 26. septembril võõrsil kääbusriigi San Marino esindusega. Just Malta vastu peetavast mängust sõltub, kas tõustakse tagasi C-divisjoni või jätkatakse võitlust.
#000003
Kevadises voorus võitsid nii Malta kui ka Eesti mõlemad San Marinot 2:0. Malta võitis San Marinot ka teises mängus. Meie omavaheline mäng Maltal kulges pea mängu lõpuni võrdselt ning oli jõudmas viigisadamasse, kuid Eesti teenis siiski Henri Anieri neljanda lisaminuti väravast magusa 2:1 võidu. Meie esimese värava autor oli vanameister Konstantin Vassiljev, kes lõi palli kaugelt ja madalalt postipõrkega sisse.
#000004
Eesti ja Malta on võrdsed vastased
#000005
Eesti ja Malta on omavahel kohtunud seitse korda Tegu on vastastega, kelle kohta võib kindlalt öelda, et mõlemad väärivad teineteist. Eestil on nendest mängudest kirjas kolm võitu, kaks kaotust ning kaks viiki.Esimest korda kohtusid Eesti ja Malta juba 1992. aastal, kui mängiti väravateta viiki. Kui enamik mänge on kulgenud võrdselt, siis mõlemal võistkonnal on kirjas ka üks suureskooriline võit. 2004. aastal võitis Malta Eestit lausa 5:2 ning 2017. aastal võitsid eestlased omakorda Maltat 3:0. Seega on oodata kodusel A. Le Coq Arenal tulist vastuseisu.
#000006
Hetkel on nii Maltal kui ka Eestil võrdselt 6 punkti, kuid Eestil on üks mäng veel San Marino vastu mängida. San Marino on kaotanud kõik 3 mängu. Eesti võidu või viigi korral võime rõõmustada mudaliigast pääsemise üle. Kaotus jätab meie lõpliku saatuse viimase vooru otsustada.
#000007
Sündmustest ette rutates peab kindlasti mainima, et pisikest San Marinot ei tohi mingil juhul alahinnata. Viimases kahes mängus oleme kääbusriiki võitnud tulemusega 2:0, kuid korra oleme mänginud ka 0:0 viiki.
#000008
Eesti läheb väljakule pea parimas koosseisus
#000009
38-aastane kapten Konstantin Vassiljev on väga heas hoos. Seda on tõestanud tema väravad koduses Premium liigas, mida juhib kindlalt FC Flora. Välismaal pallivatest palluritest on pigem platsile saanud meie kaitsemängijad, kuid seda näljasemad on ründajad, kel mängupraktikat nappinud, välja arvatud Henri Anier, kes mängib teist hooaega Tai liigas.
#000011
Uus murukate A. Le Coq Arenal
#000012
Meie esindusstaadion uueneb pidevalt ja nii leidis septembri keskel aset A. Le Coq Arenal muruvahetus, kui uue katte said karistusalad nii lõuna- kui ka põhjatribüüni poolel.
#000013
Festivalialal astub üles räppar villemdrillem
#000015
Reedese kohtumise eel kell 17 avatakse festivaliala, kus villemdrillem astub lavale kell 17.30. A. Le Coq Arenaga seostuvad muusik villemdrillemil mitmed erinevad mälestused. „Näiteks olin kunagi Eesti – Gruusia kodumängul see kutt, kes mängijad väljakule saatis. Meenub ka dramaatiline Eesti – Iirimaa kodumäng, kus kohtunik mängu meie eest ära otsustas...” meenutas ta. Rahvuskoondise mängupäeval esinemist peab villemdrillem väga eriliseks sündmuseks. „Mingil määral on see võib-olla olnud ka üks unistustest. Ise A. Le Coq Arenal mängimise unistus täitus selle aasta augusti lõpus ning nüüd siin esinemine tundub igati loogiline järgmine käik. Esinemine kestab tund aega, seega jõuan repertuaarist esitada palju laule, ka selliseid, mida iga kord esitada ei saagi!” rääkis villemdrillem.
#000016
Festivalialal jätkub melu ohtralt, sest kohal on maskott Siil, müügil mängukavad ja fännidel on võimalus saada endale sinimustvalge näomaaling. Tühjade kõhtude ja joogipoolise eest kannavad hoolt Amps ja The Sunset Truck. Festivalialalt leiab ka põnevad atraktsioonid, kus on võimalik proovile panna oma löögitäpsus ja -tugevus.
#000017
Jalgpallisõpru ootab fännikaup, mida saab soetada müügitelkidest. Jalgpalliga seotud atribuutikat saab enne mängu osta ka Sportland Football poest.
#000018
Fotod: Liisi Troska/jalgpall.ee ja Sören Rothberg
#000020
Karu jälgedes: eestlased vallutasid Tšiilis nädalaga 7 vulkaani
#000025
Sportland Magazine veebiajakiri on elustiili- ja spordiajakiri Eestis. Siit leiate põnevad persoonilood, kasulikud nõuanded ja parimate toodete soovitused.
#000029